Diari Oficial de la Generalitat Valenciana


Sumari del DOGV 3005, del 03-06-1997 (1997/7388)

RESOLUCIÓ de 9 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Excma. Sra. Encarnación Prats de Vázquez.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3005

Data del DOGV
:   03-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7388


Data del document
:   09-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 9 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Excma. Sra. Encarnación Prats de Vázquez.
  
Vist l'expedient pel qual se sol·licita inscriure en el Registre de Fundacions de la Comunitat Valenciana la denominada Fundació Excma. Sra. Encarnación Prats de Vázquez, incoat en data 13 de març de 1997, amb el número de registre 18.115, pel senyor Carlos Vázquez Álvarez, en representació de la Fundació, sobre la base dels següents
  
  
Fets
  
  
Primer
  
Que en data 7 de març de 1997, el senyor Carlos Vázquez Álvarez va comparéixer davant el senyor Manuel Mínguez Jiménez, notari del Col·legi de València, i va manifestar en aquest acte la voluntat de constituir la denominada Fundació Excma. Sra. Encarnación Prats de Vázquez, constitució que es va dur a terme mitjançant l'escriptura de la mateixa data i número de protocol 350, atorgada per l'esmentat notari.
  
  
Segon
  
Segons l'article 6 dels Estatuts, l'objecte de la Fundació és l'assistència social i sanitària a persones o famílies necessitades, no podent emprar-se o destinar-se els beneficis fundacionals en cap cas per a sufragar despeses de cap associació caritativa, com els de neteja, llum, lloguers, telèfon, etc.
  
Seran potencials beneficiaris de la Fundació totes les persones o famílies necessitades descrites en l'article 6.
  
La Fundació atorgarà els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, aplicant a l'efecte, criteris d'imparcialitat i no discriminació. El Patronat podrà elaborar les bases amb què s'haja de regir la selecció dels beneficiaris.
  
  
  
Tercer
  
La dotació de la Fundació, segons consta en l'escriptura de constitució de data 7 de març de 1997, és de cinc milions de pessetes (5.000.000 PTA) sent el desemborsament inicial de la dotació un milió cinc-centes deu mil pessetes (1.510.000 PTA), aportat íntegrament pel fundador i comprometent-se a desemborsar la resta en un termini màxim de cinc anys, des de la data de l'escriptura de constitució. Tot això, acreditat mitjançant la certificació del Banc Central Hispanoamericà, incorporada a l'expedient.
  
  
  
Quart
  
D'acord amb allò que s'ha previst en l'atorgament quart de l'acta fundacional i el títol tercer dels estatuts, el Patronat és l'òrgan de govern de la Fundació. Estarà format per quatre membres, que exerciran el seu càrrec amb una durada de cinc anys, i podran ser reelegits, una o més vegades, per períodes d'igual durada.
  
El Patronat inicial queda format per les següents persones:
  
  
- President: Carlos Vázquez Álvarez.
  
- Vicepresident: Josefa Vázquez Álvarez.
  
- Secretari: Jorge Esparza Prats.
  
- Tresorer: Francisco Cardo Pons.
  
La resta de l'articulat estatutari regula totes les qüestions previstes legalment en matèria de fundacions.
  
  
Fonaments jurídics
  
  
Primer
  
La Constitució recull, al títol I, capítol II, secció II, article 34, el dret de fundació per a finalitats d'interés general.
  
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat, de manera duradora, el seu patrimoni a la realització de finalitats d'interès general, circumstàncies que concorren en aquest cas.
  
  
Tercer
  
Examinades les finalitats de la Fundació, com també la dotació i les aportacions efectivament realitzades, aquestes es consideren d'interés general, i suficients per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
  
Quart
  
La carta fundacional i els Estatuts continguts en l'escriptura pública de 7 de març de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el finalitat que persegueix segons l'article 6 dels seus Estatuts.
  
  
Cinqué
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997 i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, en què es refereix a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i les altres normatives de pertinent aplicació, resolc:
  
  
Primer
  
Inscriure com a fundació la denominada Fundació Excma. Sra. Encarnación Prats de Vázquez en el Registre de Fundacions de la Comunitat Valenciana, amb el número 267 (V) i classificar-la com a benèfica i de previsió social. El seu domicili radicarà a València, carrer del Músic Peydró, núm. 30, 1.r, porta 2.ª.
  
  
Segon
  
Aprovar els Estatuts amb què s'ha de regir-se la Fundació, elevats a escriptura pública davant el notari de València senyor Manuel Mínguez Jiménez, en data 7 de març de 1997 i número 350 de protocol.
  
  
Tercer
  
Aprovar el nomenament del primer Patronat, segons figura en l'antecedent quart de la present resolució.
  
Notifiqueu la present resolució, i advertiu que contra ella, que no exhaureix la via administrativa, podrà presentar-se recurs ordinari davant aquest mateix òrgan o davant el conseller de Presidència en el termini un mes, comptador des de la data de la seua notificació, de conformitat amb allò que disposa el Decret 60/1995, de 18 abril, del Govern Valencià, de creació del Registre i Protectorat de Fundacions de la Comunitat Valenciana, en relació amb article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
València, 9 abril de 1997.- El director general d'Interior: José López Garrido.